На основу члана 62. Закона о основама система образовања и васпитања, директор школе је одговоран за законитост рада и за успешно обављање делатности установе. Да би остварио основни циљ образовања и васпитања било је неопходно захтевати озбиљан и стручан рад свих структура у васпитно образовној организацији.

Током шк.2015/16.године директор школе Мирјана Јоксимовић је обављала задатке и послове предвиђене Законом о основама система образовања и васпитања. Од директора школе се очекује да у току школске године обавља следеће послове и задатке:

* Организационо руководеће послове
* Планско развојне послове
* Обилазак свих видова наставе
* Инструктивно педагошки рад
* Координирање рада стручних органа и учествовање у њиховом раду
* Праћење и реализација Годишњег програма рада школе
* Нормативно финансијски послови
* Израда извештаја и анализа
* Рад Школском одбору и Савету родитеља
* Рад на културној и јавној делатности
* Рад на професионалној орјентацији
* Сарадња са одговарајућим општинским и републичким органима
* У законском року написан је и донет:

- Годишњи план рада за школску 2016/2017.годину,

-Акциони план за 2016/2017

- Ценус образац за финансирање у програму Доситеј за шк. 2016/2017.годину

- Финансијски план за 2017.годину. и План Јавних набавки за 2017.годину

-План стручног усавршавања за шк.2016/17

* Припремљени су и усвојени:

- Годишњи извештај о раду школе и Годишњи извештај о раду директора за школску 2015/16.годину

-Извештај о реализацији Акционог плана за шк.2014/15.годину.

-Извештај о реализацији Финансијског плана за 2015.годину

-Извештај о стручном усавршавању запослених

* Током октобра месеца школске 2016/17. године, спроведен је и организован поступак Јавне набавке мале вредности за одабир туристичких агенција за извођење наставе у природи за ученике од 1- 4. разреда и екскурзије ученика од 1-8. разреда.
* Основна педагошко дидактичка функција директора школе је педагошко-инструктивни надзор,тј.праћење наставе.Процењивање рада наставног кадра вршено је на основу стандардизованих инструмената. Посебно сам пратила часове приправника и помагала око увођења у посао. Извештај о посећеним часовима саставни је део Годишњег извештаја о раду школе. Приоритетан задатак је праћење и остваривање Годишњег плана и програма рада школе.
* 07. и 08. априла 2017. године одржано је и пробно тестирање за ученике 8. разреда. Ученици су полагали тест из српског језика, математике и комбинованих наука: биологије, историје, географије, физике и хемије. Успешно су спроведене све активности везане за спровођење завршног испита током јуна и јула 2017. године
* Током школске 2016/2017. године није било случајева повреда забрана из члана 44.до 46.закона и недоличног понашања запосленог и његовог негативног утицаја на ученике.
* Редовно и благовремено објављивање и обавештавање је неопходно за несметан и ефикасан рад установе. Обавља се:

-на седницама Школског одбора

− на седницама Наставничког већа

− на седницама Педагошког колегијума

− на седницама стручних већа

− на састанцима тимова који су формирани за различите потребе

− путем огласне табле у зборници

− путем сајта школе

− читањем обавештења по одељењима

− путем поштанских услуга

* Веома добру, конструктивну и квалитетну сарадњу директор је скоро свакодневно имала са педагогом Школе, везану за све проблеме наставе, ученика и сарадње са родитељима.
* Свим наставницима и стручним сарадницима је дата структура 40-часовне радне недеље.
* Свим запосленима уручена су решења о зарадама, решења о коришћењу годишњег одмора.
* Директор је остварила врло добру сарадњу са разредним старешинама и наставницима по најважнијим питањима везаних за успех и дисциплину ученика.
* Присуствовала сам низу састанака са представницима ЕПС-а, РБ Колубаре, Министарства просвете, Градског секретаријата за образовање, Градског секретаријата за урбанизам, Републичке дирекције за имовину у циљу решавања проблема премештања школе на нову локацију у насељу Нови Медошевац.
* Припремане су и редовно одржаване седнице Наставничког већа, Школског одбора и Савета родитеља.
* Присутвовала сам , на позив Министарства просвете , као један од 80 одабраних директора из целе Србије , семинару *Менторство* , у оквиру Темпус програма Лидерство у образовању који је намењен искусним директорима које досадашњи рад, залагање и стручност препоручују за менторе садашњих и будућих директора, а који су истовремено мотивисани, спремни и вољни да допринесу професионалној припреми и унапређивању квалитета рада директора образовно-васпитних институција у Србији.
* У просторијама школе организовала сам семинар за све учитеље: Креативна школица успеха –„Момчилов холистички метод“ , компетенција за поучавање и учење К2, приоритетна област –индивидуализовани приступ у раду са децом П1
* Похађала сам и завршила програм контиуниране едукације у оквиру Темпус програма под називом ЛИДЕРСТВО У ОБРАЗОВАЊУ: РАЗВОЈ ЉУДИ У ОРГАНИЗАЦИЈИ.
* У организацији Института за Економију и право присуствовала сам саветовању „Припреме за почетак школске 2017/18. године“

* Изврешен је један редован инспекцијска прегледа педагошке документације- утврђивања припремљености школе за рад , као и један вандредни инспекцијски преглед-испуњеност услова за отварање групе продуженог боравка за 3 и 4. разред у ИО Нови Медошевац. На основу извештаја констатовано је да је школа спремна за рад у складу са законом и нема наложених мера ни по једном прегледу.
* Директор је припремала и руководила радом седница Наставничког већа на којима су разматрана и решавана следећа питања :

- Извештај о припремној настави и резултати поправних испита –

-Општи успех ученика на крају школске 2014/2015. године (табеларни преглед, анализа, закључци и предлози за будући рад)

- Усвајање плана рада разредних већа и стручних већа за текућу школску годину

- Непосредна организација и извршене припреме за почетак нове школске године –

Утврђивање и усвајање распореда часова редовне наставе за школску 2016/2017.годину

- Разматрање и усвајање полугодишњих и годишњих Извештаја о раду Школе и дирекора Школе школској 2015/2016. години

- Разматрање и усвајање Годишњег програма рада школе за школску 2016/2017.годину –

- Праћење рада Ученичког парламента - Планирање и реализација екскурзије 8. Разреда

- Анализа садржаја наставних програма појединих предмета

- уџбеници

- Анализа успеха и васпитно-дисциплинске мере ученика на крају класификационих периода и на крају полугодишта

- Анализа реализације програмских садржаја-редовна настава, други облици рада

-Стручно усавршавања наставника

- Реализација програмских задатака из садржаја Плана рада школе - редовна настава, часови допунске наставе, додатног рада, рад секција, часови одељењског старешине

- Анализа рада стручних већа: иновације у настави, угледна, огледна предавања, проблеми у раду - Организација и припреме за извођење наставе у природи и екскурзија

- Такмичења ученика - школска, општинска

- Анализа тестирања ученика у оквиру елемената методичког прилаза сагледавања степена усвојених наставних садржај

- Текућа питања везана за наставу и ваннаставне активности

- Похвале и награде. Избор ученика генерације.

- Предлог Програма рада школе за следећу годину (подела предмета на наставнике, разредно старешинство, друга задужења)

- Организација припремне наставе и поправних испита, формирање комисија

- Доношење одлуке о употреби уџбеника у школској 2016/2017. години

- Остала актуелна питања из наставе

- Самовредновање рада школе и разматрање извештаја

- Анализа Извештаја о спољашњем вредновању рада школе, елементи акционог плана за побољшање рада школе

- Усвајање плана сталног стручног усавршавања наставника и стручних сарадника у установи

* Учествовали смо у акцији Црвеног крста: «Трка за срећније детињство»
* Учествовали смо на Кросу РТС-а
* Школа је остварила добру сарадњу са Градском општином Лазаревац, Градским секретаријатом за образовање, Школском управом Београд, РБ Колубара, Месном заједницом Вреоци, Месном заједницом Медошевац и Месном заједницом Нови Медошевац.
* Школа је у периоду од 01.01.-31.12.2016.године остварила укупне приходе у висини 35.314.343,82 динара, а то су следећи приходи по врстама:

1. Приходи из буџета 26.257.342,34
2. Текући приходи градова 6.099.455,44
3. Меморандумске ставке за рефундацију 2.348.615,69
4. Приходи од донација 230.000,00
5. Родитељска средства 378.930,35

Када се од укупног прихода одузму укупни трошкови добија се суфицитпословне године у висини од 40.239,78 динара.Како је салдо на почетку 2016.године износио 152.310,34 динара , укупан финансијски резултат за 2016.годину износи 192.550,12 динара.

* Средствима које је обезбедила Општина Лазаревац :
* 60 000,00 динара за кречење у објекту школе у Новом Медошевцу
* 17.600,00 динара- трошкови боравка два ученика у Еко кампу Вршачки брег 2017
* Средства Савеза спортова Лазаревац
* 67 230,00 – опрема за спорт
* 70 000,00 –опрема за спорт

Сва средства редовна и ванредна користе се наменски, по утврђеном финансијском плану. Намена је побољшање услова рада, а самим тим и побољшање позитивне атмосфере у школи, и запослених и ученика.

* Током школске године обављени су саветодавни разговори са великим бројем
* ученика и родитеља Комуникацијске, педгошке и организационе способности су усмераване у циљу коструктивног решавања свих потенцијалних проблема, на задовољство заинтересованих страна. Кад год је то било потребно и кад год су су родитељи исказали жељу уприличени су и појединачни разговори са предметним наставником, одељењским старешином, педагогом. Радило се на јачој партиципацији родитеља у свим сегментима рада школе – један од разлога организовања кретивних радионица родитеља и ученика. Организовано је неколико заједничких састанака за родитеље ученика осмог разреда ради упознавања са свим детаљима око спровођења завршног испита и уписа у средње школе, као и договора око организације прославе поводом завршетка основног школовања. Редовно су одржаване седнице Савета родитеља у складу са Годишњим плном рада школе. На име Школског динара у шк.2016/17.години уплаћено је 8500,00 динара.
* Директор школе је посебно редовно пратила све активности везане за реализацију

плана и програма у првом разреду, набавку уџбеника, анкетирање родитеља у вези изборних предмета и вођењу дневника, описног оцењивања, адаптације ученика на први разред и прихватања новог облика рада. Поводом пријема првака одржана је пригодна свечаност на којој је директор срдачним говором поздравила нове ђаке и њихове родитеље. Такође је редовно праћена и адаптација ученика петог разреда на предметну наставу кроз посте часовима и разговоре са ученицима

* Ове године успешно је спроведено у школи међународно математичко такмичење

„Кенгур безграница“ по свим правилима и пропозицијама.

* Организовани су и програми за пријем првака у организацију Дечији савез, организован је Пети школски позоришни фестивал и Светосавска приредба у сва три школска објекта и Дан школе.
* Ученици наше школе учествовали су у обележавању Дана паркова под слоганом "**Свака биљка је светиљка**" .Овај датум је установљен ради скретања пажње јавности на значај зелених површина. Обележава се сваког 24. маја, а има за циљ да врати људе природи и подигне свест о важности очувања природе.
* Одржани су јавни часови из више области који су привукли велику пажњу:
* Тема: " Хиландар - светлост из хиљаду магли"

Предавачи: проф. Александра Љубојевић и проф. Александар Станић

* Јавни час физичког васпитања под слоганом СПОРТОМ ПРОТИВ

НАСИЉА. Доказали смо да је основна школа добра полазна тачка за развој и промоцију спорта, фер плеја и ненасилног понашања. Час је одржао наставник Ненад Марковић.

Угостили смо и првотимце КК Партизан, Стефана Бирчевића и Уроша Луковића, који су пријатељи наше школе.

* Наши ученици учествовали су на Међународном такмичењу из

енглеског језика HIPPO, у ОШ „Кнез Лазар”.


* Проф.Александра Милић одржала је јавни час енглеског језика
* Одржана час корелације руског језика и географије у четвртом разреду.
* Председник сам општинског Актива директора основних и средњих школа. Посао руководиоца актива директора подразумева организационе активности на нивоу општине, класификовање и пренос информација на релацији Школска управа-Министарство просвете и науке-школе и Градска управа-Градски секретаријат за образовање-школе и обрнуто. Преко локалних медија редовно дајем изјаве и обавештења везана за наставу и школу.
* Максимално су коришћени ресурси локалне средине како за потребе наставних, тако и ваннаставних активности. Остваривани су контакти са културним(ПУЛС театар, Модерна галерија, Центар за културу, Библиотека Димитрије Туцовић) и научним институцијама, као и спортским организацијама .

Директор школе

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Мирјана Јоксимовић,проф.

**ОШ“Диша Ђурђевић“Вреоци**



***ИЗВЕШТАЈ О РАДУ ДИРЕКТОРА***

***шк.2016/17.године***

Септембар, 2017.године

Вреоци

РЕПУБЛИКА СРБИЈА

ГРАД БЕОГРАД

ГРАДСКА ОПШТИНА ЛАЗАРЕВАЦ

ОШ ''Диша Ђурђевић''

Датум: 15.09.2017.

Дел.број:521/2

ВРЕОЦИ

На основу члана 57.став 1.тачка 2. Закона о Основама система образовања и васпитања,“Службени гласник РС“ бр.72/09 52/2011,55/2013), Школски одбор ОШ“Диша Ђурђевић“ у Вреоцима на седници одржаној 15.09.2017. године једногласно је донео:

О Д Л У К У

Усваја се Извештај о раду директора ,ОШ“Диша Ђурђевић“ у Вреоцима за шк.2016/17. године

Директор Председник Школског одбора

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Мирјана Јоксимовић,проф. Саша Шекарић